ddrg/super_eurlex huggingface dataset:
Oficiālais Vēstnesis L 104 , 08/04/2004 Lpp. 0110 - 0111



Komisijas Regula (EK) Nr. 667/2004 (2004. gada 7. aprīlis), ar kuru 32. reizi groza Padomes Regulu (EK) Nr. 881/2002, ar ko nosaka konkrētus, īpašus, ierobežojošus, pret noteiktām personām un organizācijām, kuras saistītas ar Osamu Bin Ladenu, organizācijas Al-Qaida tīklu un Taliban, vērstus pasākumus un ar ko atceļ Padomes Regulu (EK) Nr. 467/2001 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2002. gada 27. maija Regulu (EK) Nr. 881/2002, ar ko nosaka konkrētus, īpašus, ierobežojošus, pret noteiktām personām un organizācijām, kuras saistītas ar Osamu Bin Ladenu, organizācijas Al-Qaida tīklu un Taliban, vērstus pasākumus un ar ko atceļ Padomes Regulu (EK) Nr. 467/2001, ar ko aizliedz eksportēt noteiktas preces un pakalpojumus uz Afganistānu, pastiprina lidojumu aizliegumu un attiecina uz Afganistānas Taliban līdzekļu un citu finanšu resursu iesaldēšanu [1], kurā jaunākie grozījumi izdarīti ar Regulu (EK) Nr. 524/2004 [2], un jo īpaši tās 7. panta 1. punkta pirmo ievilkumu, tā kā: (1) Regulas (EK) Nr. 881/2002 I pielikumā uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana. (2) Apvienoto Nāciju Organizācijas Drošības padomes Sankciju komiteja 2004. gada 31. martā nolēma grozīt to personu, grupu un organizāciju sarakstu, kam piemēro līdzekļu un saimniecisko resursu iesaldēšanu. Tādēļ attiecīgi jāgroza I pielikums. (3) Lai nodrošinātu šajā regulā paredzēto pasākumu efektivitāti, šai regulai jāstājas spēkā nekavējoties, IR PIEŅĒMUSI ŠO REGULU. 1. pants Ar šo Regulas (EK) Nr. 881/2002 I pielikumu groza saskaņā ar šīs regulas pielikumu. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 7. aprīlī Komisijas vārdā — Komisijas loceklis Christopher Patten [1] OV L 139, 29.5.2002., 9. lpp. [2] OV L 83, 20.3.2004., 36. lpp. -------------------------------------------------- PIELIKUMS Regulas (EK) Nr. 881/2002 I pielikumu groza šādi: Ierakstu "Ansar al–Islam (alias Devotees of Islam, Jund al–Islam, Soldiers of Islam, Kurdistan Supporters of Islam, Supporters of Islam in Kurdistan, Followers of Islam in Kurdistan, Kurdistan Taliban); atrašanās vieta: ziemeļaustrumu Irāka" pozīcijā "Juridiskas personas grupas vai organizācijas" aizstāj ar šādu: "Ansar al–Islam (alias a) Devotees of Islam, b) Jund al–Islam, c) Soldiers of Islam, d) Kurdistan Supporters of Islam, e) Supporters of Islam in Kurdistan, f) Followers of Islam in Kurdistan, g) Kurdish Taliban, h) Soldiers of God, i) Ansar al–Sunna Army j) Jaish Ansar al–Sunna, k) Ansar al–Sunna); atrašanās vieta: ziemeļaustrumu Irāka". --------------------------------------------------
Oficiālais Vēstnesis L 087 , 25/03/2004 Lpp. 0012 - 0012



Komisijas Regula (EK) Nr. 545/2004 (2004. gada 24. marts), ar ko groza Padomes Regulu (EK) Nr. 32/2000, ievērojot grozījumus Padomes Regulā (EEK) Nr. 2658/87 par tarifu un statistikas nomenklatūru un Kopējo muitas tarifu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. decembra Regulu (EK) Nr. 32/2000, ar ko atver Kopienas tarifu kvotas, kas paredzētas VVTT, un dažas citas Kopienas tarifu kvotas un paredz to pārvaldi, nosaka sīki izstrādātus noteikumus šo kvotu pielāgošanai, kā arī atceļ Padomes Regulu (EK) Nr. 1808/95 [1], un jo īpaši tās 9. panta 1. punkta a) apakšpunktu, tā kā: (1) Komisijas 2003. gada 11. septembra Regula (EK) Nr. 1789/2003, ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un Kopējo muitas tarifu [2], ir grozījusi kombinētās nomenklatūras kodus dažiem produktiem, kas iekļauti Regulas (EK) Nr. 32/2000 I un IV pielikumā. Minētie pielikumi tādēļ attiecīgi jāgroza. (2) Šī regula jāpiemēro no Regulas (EK) Nr. 1789/2003 spēkā stāšanās dienas. (3) Šajā regulā paredzētie pasākumi ir saskaņā ar Muitas kodeksa komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 32/2000 groza šādi: 1. Regulas I pielikumā otrajā slejā kārtas numuram 09.0048 atbilstošo KN kodu "ex03042095" nomaina ar kodu "ex03042094". 2. Regulas IV pielikumu groza šādi: a) kārtas numuram 09.0104 atbilstošos kodus groza šādi: i) kodus "481820" līdz "48239090" slejā "KN kods" un tekstu attiecībā uz 48. nodaļu slejā "Apraksts" svītro; ii) kodu "ex91139090" nomaina ar kodu "ex91139080"; b) kārtas numuram 09.0106 slejā "KN kods" atbilstošo kodu "62171700" nomaina ar kodu "62171000"; c) kārtas numuram 09.0104 atbilstošos kodus groza šādi: i) kodus "4818201010" līdz "4823909020" svītro; ii) slejā "TARIC kods" attiecībā uz KN kodu "71171999" ievieto skaitli "10"; iii) kodu "9113909010" nomaina ar kodu "9113908011". 2. pants Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī. To piemēro no 2004. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 24. martā Komisijas vārdā — Komisijas loceklis Frederik Bolkestein [1] OV L 5, 8.1.2000., 1. lpp. Regulā jaunākie grozījumi izdarīti ar Komisijas Regulu (EK) Nr. 384/2003 (OV L 55, 1.3.2003., 15. lpp.). [2] OV L 281, 30.10.2003., 1. lpp. --------------------------------------------------
Official Journal L 078 , 16/03/2004 P. 0006 - 0007



KOMISIJAS REGULA (EK) Nr. 479/2004 (2004. gada 15. marts), ar ko nosaka jēltabakas daudzumus, kurus, ievērojot garantijas slieksni 2004. gada ražai, var pārnest uz citu šķirņu grupu Itālijā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopējo organizāciju[1], un jo īpaši tās 9. panta 4. punktu, tā kā: (1) Ar Regulas (EEK) Nr. 2075/92 9. pantu ievieš ražošanas kvotas dažādām tabakas šķirņu grupām. Individuālās kvotas sadala starp ražotājiem, pamatojoties uz 2004. gada ražas garantijas sliekšņiem, kas paredzēti II pielikumā Padomes 2002. gada 25. marta Regulā (EK) Nr. 546/2002, ar ko nosaka piemaksas un garantiju sliekšņus lapu tabakai pa šķirņu grupām un dalībvalstīm attiecībā uz 2002., 2003. un 2004. gada ražu un groza Regulu (EEK) Nr. 2075/92[2]. Saskaņā ar Regulas (EEK) Nr. 2075/92 9. panta 4. punktu Komisija var pilnvarot dalībvalstis pārcelt to garantijas sliekšņa daudzumu daļas starp šķirņu grupām ar nosacījumu, ka šāda pārcelšana neizraisa papildu izmaksas ELVGF un neiesaista nekādu palielinājumu dalībvalstu kopējā garantijas sliekšņa piešķīrumos. (2) Tiklīdz ir izpildīti šie nosacījumi, pārcelšanu vajadzētu atļaut dalībvalstīs, kuras ir iesniegušas pieteikumu par to. (3) Šajā regulā paredzētie pasākumi ir saskaņā ar Tabakas pārvaldības komitejas atzinumu, IR PIEŅĒMUSI ŠO REGULU. 1. pants Ar šo dalībvalstīm atļauj pārnest daudzumus no vienas šķirņu grupas uz citu saskaņā ar šīs regulas pielikumu attiecībā uz 2004. gada ražu līdz Komisijas Regulas (EK) Nr. 2848/98[3] 10. panta 1. punktā noteiktajam audzēšanas līgumu noslēgšanas pēdējam izpildes termiņam. 2. pants Šī regula stājas spēkā trešajā dienā pēc publicēšanas Eiropas SavienībasOficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004 gada 15. martā Komisijas vārdā - Komisijas loceklis Franz FISCHLER PIELIKUMS Garantijas sliekšņa daudzumi, ko katrai dalībvalstij atļauts pārnest no vienas šķirņu grupas uz citu Dalībvalsts Šķirņu grupa, no kuras pārnes Šķirņu grupa, uz kuru pārnes ITĀLIJA 283,5 t ēnā kaltētas gaišās tabakas (II grupa) 226,8 t dūmos kaltētas tabakas (I grupa) 2 657,0 t ēnā kaltētas tumšās tabakas (III grupa) 398,3 t dūmos kaltētas tabakas (I grupa) 2 159,1 t ēnā kaltētas gaišās tabakas (II grupa) 1 445,2 t karstumā kaltētas tabakas (IV grupa) 1 271,4 t dūmos kaltētas tabakas (I grupa) 4 040,7 t saulē kaltētas tabakas (V grupa) 617,9 t dūmos kaltētas tabakas (I grupa) 2 715,9 t ēnā kaltētas gaišās tabakas (II grupa) 148,3 t ēnā kaltētas tumšās tabakas (III grupa) 463,3 t Katerini tabakas (VII grupa) 353,3 t dūmos kaltētas tabakas (I grupa) 110,0 t ēnā kaltētas gaišās tabakas (II grupa) [1] OV L 215, 30.7.1992., 70. lpp. Regulā jaunākie grozījumi izdarīti ar Regulu (EK) Nr. 2319/2003 (OV L 345, 31.12.2003., 17. lpp.). [2] OV L 84, 28.3.2002., 4. lpp. [3] OV L 358, 31.12.1998., 17. lpp.
Oficiālais Vēstnesis L 039 , 11/02/2004 Lpp. 0012 - 0012



Komisijas Regula (EK) Nr. 229/2004 (2004. gada 10. februāris), ar ko paredz atkāpi no Regulas (EK) Nr. 565/2002 attiecībā uz termiņu, kurā jāiesniedz licenču pieteikumi ķiploku ievešanai 2004./2005. gada ievešanas perioda pirmajam ceturksnim EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], jo īpaši tās 31. panta 2. punktu, tā kā: (1) Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas (turpmāk tekstā — "jauno dalībvalstu") importētājiem ir jāgūst labums no noteikumiem, kas ietverti Komisijas 2002. gada 2. aprīļa Regulā (EK) Nr. 565/2002, ar ko izveido tarifa kvotu administrēšanas metodi un ievieš izcelsmes sertifikātu sistēmu attiecībā uz ķiplokiem, kas ievesti no trešām valstīm [2]. (2) Lai nodrošinātu pareizu kvotu izmantošanu un tradicionālajiem importētājiem no jaunajām dalībvalstīm būtu iespēja pieteikties uz pietiekamiem apjomiem 2004./2005. gada ievešanas perioda pirmajam ceturksnim, ir jāparedz noteikumi attiecībā uz pieteikumu iesniegšanas termiņu. (3) Šajā regulā paredzētie pasākumi ir saskaņā ar Pārstrādāto augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants Atkāpjoties no Regulas (EK) Nr. 565/2002 5. panta 2. punkta, importētāji pieteikumus ievešanas licenču saņemšanai 2004./2005. gada ievešanas perioda pirmajam ceturksnim iesniedz savas valsts kompetentajām iestādēm no 2004. gada 3. maija līdz 2004. gada augusta pēdējai piektdienai, abus minētos datumus ieskaitot. 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 10. februārī Komisijas vārdā — Komisijas loceklis Franz Fischler [1] OV L 297, 21.11.1996., 1. lpp. Regulā jaunākie grozījumi izdarīti ar Komisijas Regulu (EK) Nr. 47/2003 (OV L 7, 11.1.2003., 64. lpp.). [2] OV L 86, 3.4.2002., 11. lpp. --------------------------------------------------
Oficiālais Vēstnesis L 345 , 31/12/2003 Lpp. 0020 - 0020



Padomes Regula (EK) Nr. 2322/2003 (2003. gada 17. decembris), ar ko pieļauj atkāpi no Regulas (EK) Nr. 1251/1999 attiecībā uz prasību atstāt atmatā 2004./2005. tirdzniecības gadam EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 36. un 37. pantu, ņemot vērā Komisijas priekšlikumu, ņemot vērā Eiropas Parlamenta atzinumu, tā kā: (1) Atbalsta sistēma noteiktu laukaugu audzētājiem, ko ievieš ar Regulu (EK) Nr. 1251/1999 [1], paredz, ka, lai varētu pretendēt uz platībatkarīgajiem maksājumiem, audzētājiem noteikta daļa aramzemes jāatstāj atmatā. (2) 2003./2004. tirdzniecības gadā sakarā ar lielo sausumu galvenajos Kopienas ražošanas reģionos Kopienas labības tirgum raksturīgs zems ražošanas līmenis. Gaidāms, ka 2003./2004. gadā šādi apstākļi ievērojami samazinās noslēguma krājumus Kopienas tirgū. Sagaidāms, ka parastajai 2004. gada ražai nevajadzētu ievērojami palielināt krājumus. Slikta raža nopietni apdraudēs iekšējo tirgu. (3) Tādēļ 2004./2005. tirdzniecības gadam atmatas likme jānosaka zemāka nekā likme, kas noteikta Regulas (EK) Nr. 1251/1999 6. panta 1. punkta otrajā daļā, IR PIEŅĒMUSI ŠO REGULU. 1. pants Atkāpjoties no Regulas (EK) Nr. 1251/1999 6. panta 1. punkta otrās daļas, 2004./2005. tirdzniecības gadam obligātās atmatas pamatlikme ir 5 %. 2. pants 1. Šī regula stājas spēkā dienā, kad to publicē Eiropas Savienības Oficiālajā Vēstnesī. 2. To piemēro atmatai 2004./2005. tirdzniecības gadā. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 17. decembrī Padomes vārdā — priekšsēdētājs G. Alemanno [1] OV L 160, 26.6.1999., 1. lpp. Regulā jaunākie grozījumi izdarīti ar Regulu (EK) Nr. 1782/2003 (OV L 270, 21.10.2003., 1. lpp.). --------------------------------------------------
Oficiālais Vēstnesis L 328 , 17/12/2003 Lpp. 0020 - 0020



Komisijas Regula (EK) Nr. 2198/2003 (2003. gada 16. decembris), ar kuru groza Regulu (EK) Nr. 464/1999, ar ko nosaka sīki izstrādātus noteikumus par to, kā piemērot Padomes Regulu (EK) Nr. 2201/96 attiecībā uz atbalsta pasākumiem žāvētām plūmēm EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 453/2002 [2], un jo īpaši tās 6.c panta 7. punktu, tā kā: (1) Komisijas Regulā (EK) Nr. 464/1999 [3] ir paredzēti sīki izstrādāti noteikumi par to, kā piemērot Regulu (EK) Nr. 2201/96 attiecībā uz atbalsta pasākumiem žāvētām plūmēm. (2) Lai minimālās cenas sistēmu padarītu precīzāku, ir jānorāda, ka, aprēķinot cenu, ko maksā pārstrādātāji, atkritumu saturs nav jāņem vērā. (3) Ir jāuzlabo žāvētu plūmju ražošanas atbalsta shēmas kontroles mehānismi, precizējot noteikumus izejvielu pārbaudēm, kas veicamas dalībvalstīm. (4) Tādēļ jāgroza Regula (EK) Nr. 464/1999. (5) Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 464/1999 groza šādi. 1. Regulas 2. pantu aizstāj ar šādu pantu: "2. pants Lai pretendētu uz atbalsta maksājumu, kas minēts Regulas (EK) Nr. 2201/96 6.a pantā, žāvētām plūmēm jāatbilst I pielikuma B daļā dotajiem rādītājiem un jābūt iegūtām no žāvētām plūmēm, kas atbilst I pielikuma A daļā dotajiem rādītājiem, par kurām ir pilnībā samaksāta minimālā cena, pamatojoties uz piegādātajiem daudzumiem, kuros nav atkritumu." 2. Regulas 6. pantu aizstāj ar šādu pantu. "6. pants Dalībvalstis attiecīgi rīkojas, lai, jo īpaši pārbaudot krājumu uzskaiti, pārliecinātos, ka kopējie daudzumi, kurus katrs pārstrādātājs laiž pārdošanā vai uzglabā krājumos, atbilst daudzumiem, par kuriem maksā atbalstu." 3. Regulas I pielikuma B daļas I iedaļas 3. punktu aizstāj ar šādu punktu: "3. Pārstrādātājam ražotāju organizācijas pārstāvja klātbūtnē jāpārbauda žāvētu plūmju partijas tad, kad tās nonāk pārstrādātāja telpās, un, ja vien šīs partijas nav paredzētas rūpnieciskām vajadzībām, tad tās jāsašķiro pēc lieluma." 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 16. decembrī Komisijas vārdā — Komisijas loceklis Franz Fischler [1] OV L 297, 21.11.1996., 29. lpp. [2] OV L 72, 14.3.2002., 9. lpp. [3] OV L 56, 4.3.1999., 8. lpp. --------------------------------------------------
Oficiālais Vēstnesis L 302 , 20/11/2003 Lpp. 0006 - 0006



Komisijas Regula (EK) Nr. 2035/2003 (2003. gada 19. novembris), ar ko groza Regulu (EK) Nr. 296/96 par dalībvalstu nosūtāmiem datiem un tādu ikmēneša izdevumu iegrāmatojumiem, kurus finansē Eiropas Lauksaimniecības virzības un garantiju fonda (ELVGF) Garantiju nodaļa EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu [1], un jo īpaši tās 5. panta 3. punktu un 7. panta 5. punktu, tā kā: (1) Padomes 2002. gada 25. jūnija Regulas (EK, Euratom) Nr. 1605/2002 par Finanšu regulu, ko piemēro Eiropas Kopienu kopbudžetam [2], 181. pants un 41. panta 2. punkts, sākot no 2004. finanšu gada, paredz noteikumus Komisijas izdevumu klasificēšanai atbilstīgi to izmantošanai. Izdevumi ir šādi jāklasificē, lai vienkāršotu budžeta nomenklatūras nodaļas. (2) Lai uzturētu tādu pašu informācijas un pārredzamības līmeni, kāds bija līdz šim izdevumu iegrāmatojumos, kurus finansē Eiropas Lauksaimniecības virzības un garantiju fonda (ELVGF) Garantiju nodaļa, dalībvalstu ikmēneša sniegtā finanšu informācija saskaņā ar Komisijas Regulas (EK) Nr. 296/96 [3] 3. panta 3. punktu, kurā jaunākie grozījumi izdarīti ar Regulu (EK) Nr. 1997/2002 [4], jāiedala atbilstīgi budžeta pantam vai postenim. (3) Tādēļ jāgroza Regula (EK) Nr. 296/96. (4) Šajā regulā paredzētie pasākumi ir saskaņā ar ELVGF komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 296/96 3. panta 4. punkta pirmo apakšpunktu aizvieto ar šādu apakšpunktu: "3. punktā minētais paziņojums ietver izdevumu sadalījumu atbilstīgi budžeta pantam Eiropas Kopienas budžeta nomenklatūrā un papildu sadalījumu atbilstīgi budžeta postenim lauksaimniecības izdevumu revīzijas nodaļā; tomēr attiecībā uz zivsaimniecības nodaļu izdevumi jānorāda atbilstīgi nodaļai." 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. To piemēro no 2003. gada 1. decembra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 19. novembrī Komisijas vārdā — Komisijas loceklis Franz Fischler [1] OV L 160, 26.6.1999., 103. lpp. [2] OV L 248, 16.9.2002., 1. lpp. [3] OV L 39, 17.2.1996., 5. lpp. [4] OV L 308, 9.11.2002., 9. lpp. --------------------------------------------------
Official Journal L 133 , 29/05/2003 P. 0082 - 0082



KOMISIJAS REGULA (EK) Nr. 951/2003 (2003. gada 28. maijs), ar ko atkāpjas no Regulas (EK) Nr. 174/1999, ar ko paredz īpašus sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām, un no Regulas (EK) Nr. 800/1999, ar kuru nosaka kopējus sīki izstrādātus noteikumus eksporta kompensāciju sistēmas piemērošanai lauksaimniecības produktiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju[1], kurā jaunākie grozījumi izdarīti ar Komisijas Regulu (EK) Nr. 509/2002[2], un jo īpaši tās 26. panta 3. punktu un 31. panta 14. punktu, tā kā: (1) Turpinot pieaugt siera apjomiem, ko izved uz Horvātiju, rodas tās tirgus destabilizācijas draudi. Tādēļ attiecīgi jārīkojas, lai normalizētu tirdzniecības plūsmu. (2) Lai ierobežotu pieprasījumu pēc izvešanas licencēm, no 2003. gada 1. jūnija ir jāsamazina licenču derīguma termiņš izvedumiem uz Horvātiju. Tādēļ jāatkāpjas no 6. panta c) apakšpunkta Komisijas Regulā (EK) Nr. 174/1999[3], kurā jaunākie grozījumi izdarīti ar Regulu (EK) Nr. 833/2003[4]. (3) Lai nepieļautu tirdzniecības plūsmu novirzes, šis ierobežojums jāattiecina uz visām šīs galamērķa zonas valstīm. Attiecīgi jārīkojas, lai no 2003. gada 1. jūnija licences, kas izdotas izvešanai uz citām šīs galamērķa zonas valstīm, vairs neizmantotu izvešanai uz Horvātiju. Tādēļ jāatkāpjas no Komisijas Regulas (EK) Nr. 800/1999[5], kurā jaunākie grozījumi izdarīti ar Regulu (EK) Nr. 444/2003[6]. (4) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Atkāpjoties no Regulas (EK) Nr. 174/1999 6. panta c) apakšpunkta, derīguma termiņš izvešanas licencēm ar iepriekš noteiktu kompensāciju, par ko pieteikums iesniegts pēc 2003. gada 1. jūnija, produktu (KN kods 0406) izvešanai uz I galamērķa zonu saskaņā ar minētās regulas 15. panta 3. punkta a) apakšpunktu beidzas, beidzoties nākamajam mēnesim pēc to izdošanas. 2. pants Atkāpjoties no Regulas (EK) Nr. 800/1999 18. panta 3. punkta, pēc 2003. gada 1. jūnija netiks maksāta kompensācija par eksportu uz Horvātiju, izmantojot licences, kuru 7. ailē ir norādīta cita galamērķa valsts. 3. pants Šī regula stājas spēkā dienā, kad to publicē Eiropas SavienībasOficiālajā Vēstnesī. To piemēro no 2003. gada 1. jūnija. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 28. maijā Komisijas vārdā Komisijas loceklis Franz Fischler [1] OV L 160, 26.6.1999., 48. lpp. [2] OV L 79, 22.3.2002., 15. lpp. [3] OV L 20, 27.1.1999., 8. lpp. [4] OV L 120, 15.5.2003., 18. lpp. [5] OV L 102, 17.4.1999., 11. lpp. [6] OV L 6--7, 12.3.2003., 3. lpp.
Oficiālais Vēstnesis L 089 , 05/04/2002 Lpp. 0003 - 0004



Padomes Regula (EK) Nr. 580/2002 (2002. gada 25. marts) par tāda protokola noslēgšanu, ar ko nosaka zvejas iespējas un finanšu iemaksas, kuras paredzētas Eiropas Kopienas un Gabonas Republikas Nolīgumā par zveju pie Gabonas krastiem, attiecībā uz laika posmu no 2001. gada 3. decembra līdz 2005. gada 2. decembrim EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 37. pantu saistībā ar 300. panta 2. punktu un 300. panta 3. punkta pirmo daļu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā: (1) Saskaņā ar Eiropas Kopienas un Gabonas Republikas Nolīgumu par zveju pie Gabonas krastiem [2] abas puses rīkoja sarunas, lai noteiktu grozījumus vai papildinājumus, kas jāizdara minētajā nolīgumā, tam pievienotā protokola spēkā esamības laikam beidzoties. (2) Šo sarunu rezultātā 2001. gada 20. septembrī parafēja jaunu protokolu, ar ko attiecībā uz laika posmu no 2001. gada 3. decembra līdz 2005. gada 2. decembrim nosaka zvejas iespējas un finanšu iemaksas, kuras paredzētas iepriekšminētajā nolīgumā. (3) Kopienas interesēs ir apstiprināt šo protokolu. (4) Būtu jānosaka zvejas iespēju sadalījums starp dalībvalstīm, IR PIEŅĒMUSI ŠO REGULU. 1. pants Ar šo Kopienas vārdā apstiprina protokolu, ar ko nosaka zvejas iespējas un finanšu iemaksas, kuras paredzētas Eiropas Kopienas un Gabonas Republikas Nolīgumā par zveju pie Gabonas krastiem, attiecībā uz laika posmu no 2001. gada 3. decembra līdz 2005. gada 2. decembrim. Protokola teksts ir pievienots šai regulai [3]. 2. pants Protokolā paredzētās zvejas iespējas dalībvalstīm sadala šādi: - tunzivju seineri — Francija | 20 kuģi | — Spānija | 18 kuģi | - āķu zvejas kuģi pelaģiskai zvejai — Spānija | 20 kuģi | — Portugāle | 6 kuģi | - traleri — Spānija | 900 BRT mēnesī, rēķinot vidēji gadā | — Grieķija | 300 BRT mēnesī, rēķinot vidēji gadā | Ja šo dalībvalstu licences pieteikumi neaptver visas protokolā noteiktās zvejas iespējas, Kopiena var izskatīt jebkuras citas dalībvalsts licences pieteikumus. 3. pants Saskaņā ar sīki izstrādātiem noteikumiem, kuri paredzēti Komisijas 2001. gada 14. marta Regulā (EK) Nr. 500/2001, ar ko paredz sīki izstrādātus noteikumus par to, kā piemērot Padomes Regulu (EEK) Nr. 2847/93 par Kopienas zvejas kuģu trešo valstu ūdeņos un atklātā jūrā gūtās nozvejas uzraudzību [4], dalībvalstīm, kuru kuģi zvejo saskaņā ar Protokolu, ir jāpaziņo Komisijai katra tā krājuma daudzumi, kas nozvejoti Gabonas zvejas zonā. 4. pants Ar šo Padomes priekšsēdētāju pilnvaro izraudzīties, kuras personas ir pilnvarotas parakstīt protokolu, kas ir saistošs Kopienai. 5. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Regula uzliek saistības kopumā un ir tieši piemērojama visās dalībvalstīs. Briselē, 2002. gada 25. martā Padomes vārdā — priekšsēdētāja A. M. Birulés y Bertrán [1] Atzinums sniegts 2002. gada 14. martā (Oficiālajā Vēstnesī vēl nav publicēts). [2] OV L 308, 18.11.1998., 4. lpp. [3] OV L 73, 15.3.2002., 19. lpp. [4] OV L 73, 15.3.2001., 8. lpp. --------------------------------------------------